text: El Club Futbol Sala El Morell organitza el segon campus d'estiu - Ajuntament del Morell
  El Club Futbol Sala El Morell organitza el segon campus d'estiu
  Després de l'èxit de l'any passat, l'entitat ofereix altra vegada l'opció d'aprendre i perfeccionar el joc dels més petits durant les vacances.
  Les activitats es dirigeixen a infants d'entre 4 i 14 anys.
  L'any passat, el Club Futbol Sala El Morell va organitzar el seu primer campus d'estiu, al qual van assistir una cinquantena de nens que van poder gaudir d'activitats de tecnificació de futbol sala, a més de piscina i jocs d'estiu.
  Després que tothom quedés molt content del funcionament d'aquesta iniciativa, enguany, amb el suport de la regidoria d'Esports de l'Ajuntament del Morell, la repeteixen i ofereixen un complet programa esportiu dirigit a infants d'entre 4 i 14 anys.
  En aquest cas, l'entitat proposa tres setmanes diferenciades, una més que l'any passat: del 25 al 28 de juny, de l'1 al 5 de juliol i del 5 al 9 d'agost, a les quals els participants es poden inscriure de forma independent. La seva proposta ocupa de 9 a 14 hores, amb una part de futbol sala i una altra de jocs i piscina, tot plegat amb monitors i entrenadors titulats i, fins i tot, servei de fisioteràpia.
  Pel que fa als preus, un torn costa 60 euros; dos, 110 euros; i 150 euros en el cas d'apuntar-se als tres torns.
  Les inscripcions es poden realitzar, abans del 14 de juny, al pavelló municipal. Per a més informació, podeu consultar www.facebook.com/cfs.elmorell o trucar al 607 576 495 (Joan Pallarès) o al 608 937 270 (Miquel Palau).